
RAPORT DE SPECIALITATE

privind proiectul de hotărâre privind aprobarea Proiectului de hotărâre privind aprobarea depunerii de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ
Având în vedere Expunerea de motive nr.SC2019-        /09.01.2019 a Primarului Municipiului Timișoara și Proiectul de hotărâre privind aprobarea depunerii de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ
Facem următoarele precizări:
În data de 17.09.2018, Administrația Fondului pentru Mediu a lansat Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în municipiile reședințe de județ.
Pentru implementarea politicilor privind energia și clima, aplicabile la nivel european până în anul 2030, pornind de la progresele înregistrate în atingerea obiectivelor stabilite pentru anul 2020 în ceea ce privește reducerea emisiilor de gaze cu efect de seră (GES), eficiența energetică și promovarea utilizării energiei din surse regenerabile,  s-au stabilit noi ținte de reducere a GES și anume: reducerea cu cel puțin 40% a emisiilor de gaze cu efect de seră până în anul 2030, comparativ cu anul 1990.
Ca semnatar al Convenției Primarilor pentru Climă și Energie, Municipiul Timișoara, prin Planul de Acțiune pentru Energia Durabilă aprobat prin H.C.L.M.T nr.550/11.11.2014, are stabilite măsuri și acțiuni dedicate eficienței energetice a sectorului „transport public, privat și comercial”, menite să sprijine transportul nepoluant, cu vehicule electrice, respectiv hibrid. 
Potrivit  datelor transmise de către Direcția Regim Permise de Conducere și Înmatriculare a Vehiculelor București, la nivelul Municipiului Timișoara și a Județului Timiș, conform codurilor RAR furnizate de Registrul Auto Român, sunt înregistrate și înmatriculate autoturisme electrice și hibrid (cu tip combustibil Hibrid 01, respectiv 02), aparținând deopotrivă persoanelor fizice și juridice, după cum urmează:

	UAT
	Categorie RAR

	
	Autoturisme Electrice
	Autoturisme Hibrid 01 și 02

	Municipiul Timișoara
	25
	318

	Județul Timiș
	11
	256

	Total autoturisme electrice și hibrid - 610


De asemenea, la nivelul Municipiului Timișoaera și Județului Timiș mai sunt înregistrate și un număr  total de 23 motocicluri hibride și electrice și 3 semiremorci electrice.

Numărul de stații de reîncărcare la nivel municipal și județean este încă redus și preponderent aflat în proprietate privată a companiilor care asigură facilități de reîncărcare pentru propria flotă auto electrică/hibrid sau pentru proprii angajați/colaboratori, iar pentru stimularea tranziției către vehiculele nepoluante electrice și hibrid este necesară și asigurarea facilităților de reîncărcare a acestora prin stații amplasate pe domeniul public al Municipiului Timișoara, pe principalele artere de intrare, în zona centrală precum și  cartierele municipiului Timișoara.
Municipiul Timișoara, unitate administrativ-teritorială - reşedinţă de judeţ,  poate fi  beneficiar al finanțării pentru realizarea de stații de reîncărcare pentru vehiculele electrice. În acest sens se impune depunerea unei cereri de finanțare, potrivit  prevederilor Ordinului nr.760/17.07.2018 pentru aprobarea Ghidului de finanțare al Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic.
În vederea depunerii unei cereri de finanțare,  s-au identificat un număr de 16 amplasamente care sunt situate pe arterele de circulație cu locuri de parcare deja amenajate sau în parcări, amplasamente care corespund cerințelor programului de finanțare, după cum urmează:
	Stația

nr.
	Amplasament / Strada
	Localizare
	Extras C.F.

	1
	B-dul I.C. Brătianu
	Parcare B-dul Brătianu (în vecinătatea intersecției cu str. Carol Telbisz)
	C.F. nr.438511

	2
	Calea Aradului
	Parcare, în vecinătatea Blocului nr.101 spre strada Cugir 
	C.F. nr.409211

	3
	Piața Iancu Huniade
	Parcare
	C.F. nr.409208

	4
	Academician Alexandru Borza
	În vecinătatea Str. Michelangelo
	C.F. nr.404784

	5
	Strada Martin Luther
	Parcare, în vecinătatea de Vest a Bastionului
	C.F. nr.410954

	6
	Strada Gheorghe Dima
	Parcare Parc Botanic 
	C.F. nr.416886

	
	
	
	C.F. nr.445486

	7
	B-dul Take Ionescu
	Bd. Take Ionescu, în vecinătatea imobilului cu nr. 44
	C.F. nr.416439

	8
	Piața 700
	În vecinătatea pieței agro-alimentare 
	C.F. nr.434477

	
	
	
	C.F. nr.434545

	9
	B-dul Republicii
	Parcare B-dul Republicii, în vecinătatea magazinului „Materna”
	C.F. nr.415244

	10
	B-dul Revoluției din 1989
	În vecinătatea imobilului cu nr. 14
	C.F. nr.404791

	11
	Splaiul  Nicolae Titulescu
	În vecinătatea Podului de fier
	C.F. nr.404934

	12 și

13
	B-dul Mihai Viteazu
	Parcare B-dul Mihai Viteazu, în vecinătatea intersecției cu strada Virgil Madgearu
	C.F. nr.404839

	14
	Strada Plutius Andronescu
	În vecinătatea imobilului cu nr.10.
	C.F. nr.437583

	15
	Strada Aștrilor
	Parcarea din vecinătatea Școlii Generale nr.30 
	C.F. nr.444596

	
	
	
	C.F. nr.444597

	16
	B-dul 16 Decembrie 1989
	În vecinătatea imobilului cu nr. 79 intersecție cu strada Rusu Șirianu
	C.F. nr.413905


Prin Program se finanţează staţiile de reîncărcare formate din minim 2 puncte de reîncărcare, alimentate de acelaşi punct de livrare din reţeaua publică de distribuţie, din care 1 punct de reîncărcare trebuie să permită încărcarea multistandard în curent continuu, la o putere ≥ 50 kW şi 1 punct reîncărcarea permite încărcarea în curent alternativ la o putere ≥ 22 kW a vehiculelor electrice. Staţia de reîncărcare va permite încărcarea simultană la puterile declarate. 

De asemenea, staţiile de reîncărcare trebuie să respecte standardul IEC 61851 (Sistem de încărcare conductivă pentru vehicule electrice) și vor fi echipate cel puţin cu prize şi conectori de tip 2 pentru vehicule, conform descrierii din Standardul EN62196-2, pentru încărcarea în curent alternativ, şi cel puţin cu conectori ai sistemului de reîncărcare combinat Combo 2, conform descrierii din Standardul EN62196-3, pentru încărcarea în curent continuu. De asemenea, staţiile de reîncărcare trebuie să comunice prin protocol de tip OCPP - Open Charge Point Protocol - minim 1.5 şi vor dispune de meniu în limbile română şi engleză.
Pentru a fi eligibile, staţiile de reîncărcare vor dispune de un acces deschis de management şi operare care să permită identificarea locaţiei, monitorizarea în timp real a funcţionalităţii, disponibilităţii, cantităţii de energie transferate, acces care trebuie să permită interconectarea şi comunicarea cu alte instalaţii similare în timp real. Totodată, stațiile trebuie să asigure un minim de locuri de parcare, cel puţin egal cu numărul punctelor de reîncărcare aferente staţiilor solicitate, destinate exclusiv încărcării vehiculelor electrice, marcate potrivit cerințelor programului și prevăzute cu un panou de informare, și de semnalizare corespunzătoare și vizibilă. Stațiile trebuie să asigure accesul permanent şi nediscriminatoriu al publicului la staţiile de reîncărcare instalate prin proiect și să fie amplasate pe imobilul aflat în proprietatea/administrarea municipiului. 

Studiul de fezabilitate pentru obiectivul de investiţii pe care îl propunem a fi accesat prin cererea de finanțare trebuie realizat conform cerințelor Hotărârii Guvernului nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare. Acest studiu a fost realizat pentru Municipiul Timișoara prin grija S.C. AQUATIM S.A. Timișoara, fiind pus la dispoziție Municipiului Timișoara cu titlu gratuit.
Sub aspect financiar, trebuie menționat faptul că, în categoria cheltuielilor eligibile, potrivit  Ghidului de finanțare, sunt incluse:
a) cheltuielile pentru achiziţia de staţii de reîncărcare a vehiculelor electrice; 

b) cheltuielile cu lucrări de construcţii şi montaj al staţiilor de reîncărcare; 

c) cheltuielile aferente instalaţiilor electrice, cu excepţia cheltuielilor aferente instalaţiei de racordare până la punctul de delimitare. (ce vor fi evidenţiate separat în cadrul devizului general); 

d) cheltuielile efectuate pentru realizarea şi instalarea panoului de informare; 

e) taxa pe valoarea adăugată aferentă proiectului în condiţiile în care aceasta a fost solicitată şi nu este recuperabilă, rambursabilă sau compensată prin orice alte mijloace potrivit prevederilor legale; 

f) cheltuielile cu active necorporale noi (brevete, licenţe, knowhow); 

g) cheltuielile diverse şi neprevăzute conform Hotărârii Guvernului nr.907/2016, cu modificările şi completările ulterioare; 

h) cheltuielile cu studiul de fezabilitate (în cazul Municipuiului Timișoara realizat prin grija S.C. AQUATIM S.A. și pus la dispoziție cu titlu gratuit) şi proiectul tehnic, în procent de maximum 4% din valoarea eligibilă a capitolului „investiţie de bază“. 

Aceste cheltuieli sunt considerate eligibile numai dacă sunt efectuate după încheierea contractului de finanţare.
Potrivit art.14, lit.h) din Ghidul de finanțare, Municipiul Timișoara trebuie să depună un dosar de finanțare care trebuie să cuprindă și hotărârea Consiliului Local al Municipiului Timișoara privind aplicarea la Program, care trebuie să conţină cel puţin: 

a)  
Acordul cu privire la contractarea finanţării şi persoana desemnată să reprezinte solicitantul în relaţia cu Autoritatea; 

b) 
Acordul privind punerea la dispoziţie a terenului pentru realizarea proiectului (suprafaţă, identificare, vecinătăţi), cu indicarea documentului care atestă regimul juridic al terenului; 

c) 
Aprobarea indicatorilor tehnico-economici pentru proiectul respectiv; 

d) 
Angajamentul privind întocmirea documentaţiei de achiziţie publică, organizarea şi derularea procedurii de achiziţie publică şi realizarea lucrărilor în conformitate cu prevederile legale în vigoare privind achiziţiile publice; 

e) 
Acordul privind asigurarea şi susţinerea contribuţiei financiare proprii de 10% din valoarea totală eligibilă a proiectului, precum şi susţinerea cheltuielilor neeligibile pentru realizarea proiectului;
Demersurile Direcției de Mediu au vizat: obținerea Certificatelor de Urbanism pentru fiecare amplasament  vizat în parte, obținerea avizelor unice, după cum urmează:
	Stația

nr.
	Amplasament / Localizare
	Suprafața amprentă stație / Suprafață parcare marcată
	Certificat de Urbanism

Nr./Dată
	Notificare Agenția pentru Protecția Mediului Timiș

Nr./Dată

	1
	B-dul I.C. Brătianu —Parcare B-dul Brătianu (în vecinătatea intersecției cu str. Carol Telbisz)
	1 mp / 25 mp.

(2 stații existente)
	4410/08.11.2018
	8353/19.12.2018

	2
	Calea Aradului —
Parcare, în vecinătatea Blocului nr.101 spre strada Cugir
	1 mp / 25 mp.

(2 stații existente)
	4421/08.11.2018
	8354/19.12.2018

	3
	Piața Iancu Huniade — Parcare
	1 mp / 25 mp.

(2 stații existente)
	4414/08.11.2018
	8355/19.12.2018

	4
	Academician Alexandru Borza —
În vecinătatea Str. Michelangelo
	1 mp / 25 mp.

(2 stații existente)
	4416/08.11.2018
	8356/19.12.2018

	5
	Strada Martin Luther — Parcare, în vecinătatea de Vest a Bastionului
	1 mp / 25 mp.

(2 stații existente)
	4420/08.11.2018
	8357/19.12.2018

	6
	Strada Gheorghe Dima — Parcare Parc Botanic
	1 mp / 25 mp.

(2 stații existente)
	4408/08.11.2018
	8358/19.12.2018

	7
	B-dul Take Ionescu — Bd. Take Ionescu, în vecinătatea imobilului cu nr. 44
	1 mp / 25 mp.

(2 stații existente)
	4418/08.11.2018
	8359/19.12.2018

	8
	Piața 700 — În vecinătatea pieței agro-alimentare
	1 mp / 25 mp.

(2 stații existente)
	4412/08.11.2018
	8360/19.12.2018

	9
	B-dul Republicii — Parcare B-dul Republicii, în vecinătatea magazinului „Materna”
	1 mp / 25 mp.

(2 stații existente)
	4417/08.11.2018
	8361/19.12.2018

	10
	B-dul Revoluției din 1989 — În vecinătatea imobilului cu nr. 14
	1 mp / 25 mp.

(2 stații existente)
	4411/08.11.2018
	8362/19.12.2018

	11
	Splaiul  Nicolae Titulescu — În vecinătatea Podului de fier
	1 mp / 25 mp.

(2 stații existente)
	4413/08.11.2018
	8352/19.12.2018

	12 


	B-dul Mihai Viteazu — Parcare B-dul Mihai Viteazu, în vecinătatea intersecției cu strada Virgil Madgearu
	1 mp / 25 mp.

(2 stații existente)
	4409/08.11.2018
	8351/19.12.2018

	13
	B-dul Mihai Viteazu — Parcare B-dul Mihai Viteazu, în vecinătatea intersecției cu strada Virgil Madgearu
	1 mp / 25 mp.

(2 stații existente)
	4409/08.11.2018
	8351/19.12.2018

	14
	Strada Plutius Andronescu — În vecinătatea imobilului cu nr.10.
	1 mp / 25 mp.

(2 stații existente)
	4415/08.11.2018
	8350/19.12.2018

	15
	Strada Aștrilor — Parcarea din vecinătatea Școlii Generale nr.30
	1 mp / 25 mp.

(2 stații existente)
	4406/08.11.2018
	8348/19.12.2018

	16
	B-dul 16 Decembrie 1989 — În vecinătatea imobilului cu nr. 79 intersecție cu strada Rusu Șirianu
	1 mp / 25 mp.

(2 stații existente)
	4407/08.11.2018
	8347/19.12.2018


Subliniem faptul că, toate amplasamentele propuse sunt proprietatea Municipiului Timișoara, aflate în domeniul public al Municipiului Timișoara. De asemenea, amplasamentele pe care se vor monta stațiile de reîncărcare a vehiculelor electrice au fost propuse a fi realizate pe arterele de circulație cu parcări deja existente, precum și în parcări, astfel încât, se vor asigura un minim de locuri de parcare, cel puţin egal cu numărul punctelor de reîncărcare aferente staţiilor solicitate, destinate exclusiv încărcării vehiculelor electrice, care vor fi marcate cu culoarea verde, cu marcare și identificarea prin panoul stabilit prin programul de finanțare. Acest marcaj se va menţine pe toată perioada de implementare şi monitorizare a proiectului.
Propunem  în acest sens:
— Aprobarea participării  UAT Municipiul Timișoara, care acționează în nume propriu, pentru a depune o cerere de finanțare nerambursabilă în vederea obținerii finanțării Proiectului „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi, în cadrul  Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ, cu respectarea cerințelor și condițiilor prevăzute în  Ghidul de finanţare al Programului
—
Împuternicirea Domnului Nicolae ROBU în calitate de reprezentant legal al UAT Municipiul Timişoara să reprezinte Municipiul Timișoara în relaţia cu Administrația Fondului pentru Mediu, să semneze cererea de finanțare și toate celelalte documente conexe aplicației Proiectului „Realizarea de staţii de reîncărcare pentru vehicule electrice în Municipiul Timișoara, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi”, precum și să semneze  documentele ulterioare aprobării aplicației.

—
Aprobarea punerii  la dispoziţie a terenurilor aferente celor 16 amplasamente pentru stații de reîncărcare vehicule electrice, pentru realizarea proiectului, cu indicarea suprafaţelor, identificarea acestora, a vecinătăţilor și a documentelor care atestă regimul juridic al terenului, așa cum sunt evidențiate în cuprinsul Anexei care face parte integrantă din prezentul raport;

—
Aprobarea Studiului de fezabilitate al Proiectului „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi,  elaborat de S.C. „AQUATIM” S.A. Timișoara și pus la dispoziția Municipiului Timișoara cu titlu gratuit, cu principalii indicatori tehnico-economici prevăzuți în Anexa 2 care face parte integrantă din prezentul raport.

—
Aprobarea valoarii totale a Proiectului „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi, în cuantum de  4.204.494,89 lei cu TVA inclusă din care C+M este de 815.032,62 lei.
—
Asigurarea și susținerea contribuţiei financiare proprii a UAT Municipiul Timişoara,  de 10% din valoarea totală eligibilă  a proiectului   „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi, în cuantum de 332.012  lei cu TVA.

—
Asigurarea surselor financiare necesare implementării proiectului „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi, inclusiv a cheltuielilor neeligibile în sumă de 884.378,89 lei pe durata implementării activităţilor proiectului, în cazul în care proiectul va fi selectat în vederea finanţării de către Administraţia Fondului de Mediu, în condiţiile decontării/rambursării ulterioare a cheltuielilor potrivit cerințelor și condițiilor Programului.
—
Aprobarea contractării finanţării din cadrul Programului  pentru proiectul „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi şi se desemnează Domnul Primar Nicolae ROBU, să reprezinte UAT Municipiul Timișoara în relaţia cu Autoritatea - Administraţia Fondului pentru Mediu. Se vor asigura toate resursele financiare necesare implementării investiţiilor aferente UAT Municipiul Timişoara în cadrul proiectului.
—
Stațiile de reîncărcare vehicule electrice care se vor achiziționa și monta pe amplasamentele stabilite în Anexa 1 vor respecta  obligatoriu toate cerințele tehnice și legale din Ghidul de finanțare al Programului.

—
Se aprobă derularea procedurii de achiziţie publică aferentă proiectului „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA”, în scopul promovării infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi şi realizarea lucrărilor în conformitate cu prevederile legale în vigoare privind achiziţiile publice, formularea unui angajament în acest sens privind întocmirea documentaţiei de achiziţie publică, organizarea şi derularea procedurii de achiziţie publică şi realizarea lucrărilor în conformitate cu prevederile legale în vigoare privind achiziţiile publice și împuternicirea Primarului Municipiului Timișoara să reprezinte Municipiul Timișoara și să semneze acest angajament, parte integrantă din dosarul de finanțare.
În concluzie, 
Direcția de Mediu din cadrul aparatului de specialitate al Primarului Municipiului Timișoara opinează că se impune promovarea și supunerea spre aprobarea Consiliului Local al Municipiului Timișoara a documentelor privind Proiectul de hotărâre privind  aprobarea depunerii de către Municipiul Timișoara a unei cereri de finanțare în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ, prin Proiectul  „REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi”, aceste documente îndeplinind condițiile pentru a fi supuse dezbaterii și aprobării plenului consiliului local.
DIRECTOR  EXECUTIV  DIRECŢIA DE MEDIU,

Adrian – Amedeo BERE – SEMEREDI
ȘEF SERVICIU REGLEMENTARE, MONITORIZARE,

PROTECȚIE ȘI AMELIORARE MEDIU,
Alexandru GHIULAI
Red.BSI, Dact: BSI, Ex.2

ANEXA 1

La Raportul de specialitate nr. SC2019-          /09.01.2019
	Amplasament / Localizare și identificare
	Suprafața amprentă stație / Suprafață parcare marcată
	Vecinătăți
	Regim juridic teren 
	Document care atestă regimul juridic
C.F. nr.

	Stația reîncărcare VE nr.1

B-dul I.C. Brătianu — Parcare existentă adiacentă B-dului I.C. Brătianu (în vecinătatea intersecției cu str. Carol Telbisz).
	1 mp / 25 mp.

Stația de încărcare are alocate 2 locuri de parcare (existente)
	Vecinătăți:

N- str. C. Telbisz

S- str. Patriarh M. Cristea

E- Parcul Civic, str. Michelangelo

V- P-ța I. Huniade
	Domeniul public al Municipiului Timișoara
	438511

	Stația reîncărcare VE nr.2

Calea Aradului — Parcare, în vecinătatea Blocului nr.101 spre strada Cugir
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- Calea Aradului

S- Calea Aradului

E- Penny Market

V- str. Cugir
	Domeniul public al Municipiului Timișoara
	409211

	Stația reîncărcare VE nr.3

Piața Iancu Huniade — Piața Iancu Huniade (Parcarea de la Muzeul Banatului)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- str. Lucian Blaga

S- Muzeul Național al Banatului

E- B-dul I. C. Brătianu

V- P-ța I. Huniade, P-ța Victoriei
	Domeniul public al Municipiului Timișoara
	409208

	Stația reîncărcare VE nr.4

Academician Alexandru Borza —  În vecinătatea Str. Michelangelo
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- B-dul  Michelangelo 

S- Parcul Rozelor

E- strada  Academician Alexandru  Borza (Michelangelo)

V- B-dul  Michelangelo
	Domeniul public al Municipiului Timișoara
	404784

	Stația reîncărcare VE nr.5

Strada Martin Luther — Str Martin Luther (Bastion -Judecătorie)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- P-ța Țepeș Vodă

S - str. Eugeniu de Savoya

E- Bastion Theresia

V- Bastion Theresia
	Domeniul public al Municipiului Timișoara
	410954

	Stația reîncărcare VE nr.6

Strada Gheorghe Dima — Parcare pe strada Gheorghe Dima (Parcare Spitalul Clinic Municipal Timișoara – Parcul Botanic)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- Parcul Botanic

S- strada General E. Grigorescu

E- strada Gheorghe Dima spre P-ța Mărăști

V- parcare spre P-ța 700
	Domeniul public al Municipiului Timișoara
	416886
445486

	Stația reîncărcare VE nr.7

B-dul Take Ionescu — Inspectoratul Județean de Poliție Timiș (parcare existentă, înainte de intrarea în parcarea I.J.P. Timiș,  în vecinătatea  imobilului cu nr.44)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- Complex Comercial

S- strada Academician  D. Gusti

E- B-dul  Take Ionescu spre P-ța Badea  Cârțan

V- B-dul Take Ionescu spre Punctele Cardinale
	Domeniul public al Municipiului Timișoara
	416439

	Stația reîncărcare VE nr.8

Piața 700 — (parcarea existentă din spatele halelor Pieței 700)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- sediul  AQUATIM S.A.

S- Parcare P-ța 700

E- Parcare P-ța 700

V- str. N. N. Berwanger
	Domeniul public al Municipiului Timișoara
	434477 434545

	Stația reîncărcare VE nr.9

B-dul Republicii — Parcare existentă pe B-dul Republicii (Magazinul Materna)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- strada Sf. Ioan

S- P-ța Victoriei (Rectorat UPT)

E- P-ța Victoriei

V- B-dul Republicii spre Gara de Nord
	Domeniul public al Municipiului Timișoara
	415244

	Stația reîncărcare VE nr.10

B-dul Revoluției din 1989 — Parcare B-dul Revoluției din 1989 – Instituția Prefectului – Consiliul Județean Timiș,  în vecinătatea  imobilului cu nr.14.
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- str. N. Filipescu

S- str. Cicero

E- B-dul Revoluției spre Parcul Poporului

V- B-dul Revoluției spre P-ța E. Murgu
	Domeniul public al Municipiului Timișoara
	404791

	Stația reîncărcare VE nr.11

Splaiul  Nicolae Titulescu — Splaiul Nicolae Titulescu – Strada Andrei Mureșanu - Splaiul Nicolae Titulescu – Strada Andrei Mureșanu (în proximitatea Podului de Fier)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N-Clădirea NOKIA

S- Canal Bega

E- intersecție cu str. Andrei Mureșanu

V- intersecție cu str. Vespasian
	Domeniul public al Municipiului Timișoara
	404934

	Stația reîncărcare VE nr.12

B-dul Mihai Viteazu — Parcare Parcarea existentă pe B-dul Mihai Viteazu (Facultatea de Mecanica – Facultatea de Electrotehnică și Electroenergetică a Universității Politehnica Timișoara) în vecinătatea intersecției cu strada Virgil Madgearu
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N-intersecție cu B-dul Vasile Pârvan

S- intersecție cu str. Virgil Madgearu

E- (Facultatea de Mecanică– Facultatea de Electrotehnică și Electroenergetică a Universității Politehnica Timișoara)

V- zonă rezidențială
	Domeniul public al Municipiului Timișoara
	404839

	Stația reîncărcare VE nr.13

B-dul Mihai Viteazu — Parcare Parcarea existentă pe B-dul Mihai Viteazu (Facultatea de Mecanică – Facultatea de Electrotehnică și Electroenergetică a Universității Politehnica Timișoara) în vecinătatea intersecției cu strada Virgil Madgearu
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N-intersecție cu B-dul Vasile Pârvan

S- intersecție cu str. Virgil Madgearu

E- (Facultatea de Mecanică– Facultatea de Electrotehnică și Electroenergetică a Universității Politehnica Timișoara)

V- zonă rezidențială
	Domeniul public al Municipiului Timișoara
	404839

	Stația reîncărcare VE nr.14

Strada Plautius Andronescu — Strada Plauțius Andronescu – Facultatea de Chimie – Universitatea de Vest Timișoara. (în spate la Facultatea de Chimie - UVT, vecinătatea  imobilului cu nr.10).
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- Facultatea de Chimie UVT

S- zonă rezidențială

E- strada Plautius Andronescu spre str. Bela Bartok

V- strada Plautius Andronescu spre str. O. Râmneanțu
	Domeniul public al Municipiului Timișoara 
	437583

	Stația reîncărcare VE nr.15

Strada Aștrilor — Parcarea Zona Soarelui -  Aleea Martir Eugen Nagy (Strada Aștrilor)

(parcarea din proximitatea Școlii Gimnaziale  nr.30)
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N-parcare

S-parcare

E-Școala Gimnazială nr.30

V-zonă comercială
	Domeniul public al Municipiului Timișoara
	444596

444597

	Stația reîncărcare VE nr.16

B-dul 16 Decembrie 1989 / Calea Șagului — Localizare - în vecinătatea  imobilului cu nr.79,  intersecție cu strada Rusu Șirianu.
	1 mp / 25 mp. Stația de încărcare are alocate 2 locuri de parcare (existente)
	Vecinătăți:

N- Calea Șagului spre P-ța Iuliu Maniu

S- Calea Șagului spre strada Rusu Șirianu

E- strada Rusu Șirianu

V-Cimitir Calea Șagului
	Domeniul public al Municipiului Timișoara
	413905

ANEXA 2
La Raportul de specialitate nr. SC2019-             /09.01.2019
CARACTERISTICILE PRINCIPALE ȘI INDICATORII TEHNICO-ECONOMICI 

AI OBIECTIVULUI DE INVESTIȚII:

DENUMIRE OBIECTIV DE INVESTIȚII:  
„REALIZAREA DE STAŢII DE REÎNCĂRCARE PENTRU VEHICULE ELECTRICE ÎN MUNICIPIUL TIMIȘOARA, pentru promovarea infrastructurii pentru vehiculele de transport rutier nepoluant din punct de vedere energetic, în vederea reducerii emisiilor de gaze cu efect de seră  (GES) în transporturi” 
TITULAR:  

MUNICIPIUL TIMIȘOARA

BENEFICIAR: 
MUNICIPIUL TIMIȘOARA




B-dul C.D. Loga nr.1, Timișoara, cod 300030, Jud. Timiș

AMPLASAMENTE:
	Stația

nr.
	Amplasament / Localizare și identificare

	1
	B-dul I.C. Brătianu — Parcare existentă adiacentă B-dului I.C. Brătianu (în vecinătatea intersecției cu str. Carol Telbisz).

	2
	Calea Aradului — Parcare, în vecinătatea Blocului nr.101 spre strada Cugir

	3
	Piața Iancu Huniade — Piața Iancu Huniade (Parcarea de la Muzeul Banatului)

	4
	Academician Alexandru Borza —  În vecinătatea Str. Michelangelo

	5
	Strada Martin Luther — Str Martin Luther (Bastion -Judecătorie)

	6
	Strada Gheorghe Dima — Parcare pe strada Gheorghe Dima (Parcare Spitalul Clinic Municipal Timișoara – Parcul Botanic)

	7
	B-dul Take Ionescu — Inspectoratul Județean de Poliție Timiș (parcare existentă, înainte de intrarea în parcarea I.J.P. Timiș,  în vecinătatea  imobilului cu nr.44)

	8
	Piața 700 — (parcarea existentă din spatele halelor Pieței 700)

	9
	B-dul Republicii — Parcare existentă pe B-dul Republicii (Magazinul Materna)

	10
	B-dul Revoluției din 1989 — Parcare B-dul Revoluției din 1989 – Instituția Prefectului – Consiliul Județean Timiș,  în vecinătatea  imobilului cu nr.14.

	11
	Splaiul  Nicolae Titulescu — Splaiul Nicolae Titulescu – Strada Andrei Mureșanu - Splaiul Nicolae Titulescu – Strada Andrei Mureșanu (în proximitatea Podului de Fier)

	12 
	B-dul Mihai Viteazu — Parcare Parcarea existentă pe B-dul Mihai Viteazu (Facultatea de Mecanica – Facultatea de Electrotehnică și Electroenergetică a Universității Politehnica Timișoara) în vecinătatea intersecției cu strada Virgil Madgearu

	13
	B-dul Mihai Viteazu — Parcare Parcarea existentă pe B-dul Mihai Viteazu (Facultatea de Mecanica – Facultatea de Electrotehnică și Electroenergetică a Universității Politehnica Timișoara) în vecinătatea intersecției cu strada Virgil Madgearu

	14
	Strada Plautius Andronescu — Strada Plauțius Andronescu – Facultatea de Chimie – Universitatea de Vest Timișoara. (în spate la Facultatea de Chimie - UVT, vecinătatea  imobilului cu nr.10).

	15
	Strada Aștrilor — Parcarea Zona Soarelui -  Aleea Martir Eugen Nagy (Strada Aștrilor)

(parcarea din proximitatea Școlii Gimnaziale  nr.30)

	16
	B-dul 16 Decembrie 1989 / Calea Șagului — Localizare - în vecinătatea  imobilului cu nr.79,  intersecție cu strada Rusu Șirianu.


INDICATORI TEHNICI:
Număr de stații de reîncărcare vehicule electrice: 16 bucăți;
Număr de locuri de parcare care se vor asigura prin proiect: 32 locuri de parcare EXISTENTE;

Valoare totală a investiției 4.204.494,89 lei inclusiv TVA,
          Din care C+M = 815.032,62 lei;
INDICATORII  TEHNICO – ECONOMICI AI INVESTIȚIEI:

Durata de realizare a investiției: 12 luni;
Statutul juridic al terenurilor – amplasamentelor – Domeniul public al Municipiului Timișoara, Intravilanul Municipiului Timișoara;
Suprafața construită – amprenta la sol a stației de reîncărcare a vehiculelor electrice: 1 mp. /amplasament, Total 16 mp. (16 amplasamente);
Finanțarea investiției: Prezentul proiect se va realiza prin depunerea unei cereri de finanțare la Administrația Fondului pentru Mediu, în cadrul Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în municipiile reşedinţe de judeţ.
Prin Program se finanţează staţiile de reîncărcare formate din minim 2 puncte de reîncărcare (în cazul Municipiului Timișoara aceste locuri de parcare sunt existente), alimentate de acelaşi punct de livrare din reţeaua publică de distribuţie, din care 1 punct de reîncărcare trebuie să permită încărcarea multistandard în curent continuu, la o putere ≥ 50 kW şi 1 punct reîncărcarea permite încărcarea în curent alternativ la o putere ≥ 22 kW a vehiculelor electrice. Staţia de reîncărcare va permite încărcarea simultană la puterile declarate. 

De asemenea, staţiile de reîncărcare vor respecta standardul IEC 61851 (Sistem de încărcare conductivă pentru vehicule electrice) și vor fi echipate cel puţin cu prize şi conectori de tip 2 pentru vehicule, conform descrierii din Standardul EN62196-2, pentru încărcarea în curent alternativ, şi cel puţin cu conectori ai sistemului de reîncărcare combinat Combo 2, conform descrierii din Standardul EN62196-3, pentru încărcarea în curent continuu. De asemenea, staţiile de reîncărcare vor comunica prin protocol de tip OCPP - Open Charge Point Protocol - minim 1.5 şi vor dispune de meniu în limbile română şi engleză.
Staţiile de reîncărcare vor dispune de un acces deschis de management şi operare care să permită identificarea locaţiei, monitorizarea în timp real a funcţionalităţii, disponibilităţii, cantităţii de energie transferate, acces care trebuie să permită interconectarea şi comunicarea cu alte instalaţii similare în timp real. Totodată, fiecare stație va asigura un număr de 2 de locuri de parcare, destinate exclusiv încărcării vehiculelor electrice, marcate potrivit cerințelor programului și prevăzute cu un panou de informare, și de semnalizare corespunzătoare și vizibilă. Stațiile vor asigura accesul permanent şi nediscriminatoriu al publicului la staţiile de reîncărcare instalate prin proiect.

